Blaze7451/Wiki-th-20250601 huggingface dataset:
เซาท์เวสต์อิงแลนด์

ภาคตะวันตกเฉียงใต้ของอังกฤษ (South West England) เป็นหนึ่งในเก้าภูมิภาคของประเทศอังกฤษและโดยเนื้อที่แล้วเป็นภาคที่ใหญ่ที่สุดในบรรดาเก้าภาคที่มีบริเวณตั้งแต่กลอสเตอร์เชอร์และวิลต์เชอร์ไปจนถึงคอร์นวอลล์และหมู่เกาะซิลลี ภาคตะวันตกเฉียงใต้ครอบคลุมบริเวณที่เรียกว่าเวสต์คันทรี (West Country) และเวสเซกซ์ 
ภาคตะวันตกเฉียงใต้มีเนื้อที่ 23,829 ตารางกิโลเมตร โดยมีประชากรทั้งหมดประมาณ 5,289,000 คนและมีความหนาแน่นของประชากรเป็นจำนวน 220 ต่อหนึ่งตารางกิโลเมตร
บริเวณนี้มีชื่อเสียงในการผลิตเนยแข็งชนิดที่เรียกกันว่าเชดดาร์ชีส ที่เริ่มทำกันที่หมู่บ้านเชดดาร์, เดวอนมีชื่อเสียงในเรื่อง “cream tea” ซึ่งเป็นการดื่มชานมกับการกิน “สกอน” (คล้ายมัฟฟินแต่ไม่มีความหวาน) กับครีมข้น (clotted cream) และแยมผลไม้ และในเรื่องไซเดอร์ (cider) ซึ่งเป็นเครื่องดื่มแอลกอฮอล์ที่ทำจาการหมักน้ำแอปเปิล (ต่างจากไซเดอร์บางชนิดในสหรัฐที่ไม่มีแอลกอฮอล์) นอกจากนั้นยังเป็นที่ตั้งของโครงการอีเด็น, อาร์ดแมนแอนิเมชันส (Aardman Animations), งานเทศกาลกลาสตันบรี และงานแสดงบอลลูนนานาชาติประจำปีที่บริสตอล และสถานที่ท่องเที่ยวและชายหาดในคอร์นวอลล์ อุทยานแห่งชาติสองแห่งและมรดกโลกสี่แห่งก็ตั้งอยู่ในภาคนี้

**ดูเพิ่ม**
 ภาคการปกครองของอังกฤษ 
หมวดหมู่:ภาคการปกครองของอังกฤษ
ซามูเอล แอล. แจ็กสัน

ซามูเอล ลีรอย แจ็กสัน (Samuel Leroy Jackson) เกิดเมื่อวันที่ 21 ธันวาคม ค.ศ. 1948 เป็นนักแสดงชาวอเมริกัน เขาได้รับการยกย่องอย่างกว้างขวางว่าเป็นหนึ่งในนักแสดงที่ได้รับความนิยมมากที่สุดในยุคของเขา ภาพยนตร์ที่เขาปรากฏตัวรวมแล้วทำเงินมากกว่า 27 พันล้านดอลลาร์สหรัฐทั่วโลก ทำให้เขาเป็นนักแสดงที่ทำเงินสูงสุดตลอดกาล (ไม่นับรวมบทบาทนักแสดงรับเชิญ) เขาเริ่มมีชื่อเสียงจากภาพยนตร์ เช่น มาอเมริกาน่าจะดี (1988), คนดีเหยียบฟ้า (1990), เกมอำมหิตข้ามโลก (1992), จูซ (1992), เมเนนซ์ทูโซไซตี (1993), โรมานซ์ ห่ามเดือด (1993), จูราสสิค พาร์ค กำเนิดใหม่ไดโนเสาร์ (1993) และ เฟรช (1994) แจ็กสันยังคงแสดงถึงความโดดเด่นจากการร่วมงานกับผู้กำกับ สไปก์ ลี  ในภาพยนตร์ สคูลเดซ (1988), ดูเดอะไรต์ติง (1989), โมเบตเทอร์บลูส์ (1990), จังเกิลฟีเวอร์ (1991), เปิดบัญชีแค้น (2013) และ ไชแรค (2015) และผู้กำกับ เควนติน แทแรนติโน ได้แก่ เขย่าชีพจรเกินเดือด (1994), แผนหักเหลี่ยมทลายแก็งมาเฟีย (1997), จังโก้ โคตรคนแดนเถื่อน (2012) และ 8 พิโรธ โกรธแล้วฆ่า (2015) แจ็กสันได้รับการเสนอชื่อใน รางวัลออสการ์ สาขานักแสดงสมทบชายยอดเยี่ยม จากบทบาทของเขาใน เขย่าชีพจรเกินเดือด สถาบันศิลปะภาพยนตร์และวิทยาการ ประกาศว่า แจ็กสันจะได้รับรางวัลออสการ์กิตติมศักดิ์ ในปี ค.ศ. 2021
แจ็กสันเป็นนักแสดงที่ปรากฏตัวในภาพยนตร์มากกว่า 150 เรื่อง บทบาทอื่น ๆ ของเขา ได้แก่ ดาย ฮาร์ด 3 แค้นได้ก็ตายยาก (1995), ยุติธรรม อำมหิต (1996), กลเกมอำมหิต (1996), อีฟส์บายู (1997), ไวโอลินเลือด (1998), คู่เจรจาฟอกนรก (1998), เฉียดชะตา...สยอง (2000), แชฟท์ ชื่อนี้มีไว้ล้างพันธุ์เจ้าพ่อ (2000) และภาพยนตร์ภาคต่อ/รีบูต ในปี ค.ศ. 2019, โค้ชคาร์เตอร์ ทุ่มแรงใจจุดไฟฝัน (2005), เลื้อยฉก เที่ยวบินระทึก (2006), คู่ป่วนมือปราบปืนหด (2010), คอง มหาภัยเกาะกะโหลก (2017) และ คนเหนือมนุษย์ (2019) แจ็กสันเป็นที่รู้จักอย่างกว้างขวางจากบทบาทเจได เมซ วินดู ใน สตาร์ วอร์ส ไตรภาคต้น (1999–2005) และต่อมาได้ให้เสียงตัวละครในภาพยนตร์แอนิเมชัน สตาร์ วอร์ส: สงครามโคลน (2008) แจ็กสันอนุญาตให้ใช้หน้าตาของเขาสำหรับตัวละคร นิก ฟิวรี ในเวอร์ชันอัลติเมตของ มาร์เวลคอมิกส์ ซึ่งต่อมาเขาได้แสดงเป็นฟิวรีในภาพยนตร์ของจักรวาลภาพยนตร์มาร์เวล จำนวน 11 เรื่อง โดยเริ่มต้นจากบทบาทนักแสดงรับเชิญใน ไอรอนแมน มหาประลัย คน เกราะ เหล็ก (2008) และเป็นนักแสดงรับเชิญในละครชุด ชี.ล.ด์. ทีมมหากาฬอเวนเจอร์ส เขาจะกลับมารับบทเดิมในละครชุดบนดิสนีย์+ ชื่อว่า ซีเครตอินเวชัน กำหนดออกอากาศในปี ค.ศ. 2022
แจ็กสันเป็นผู้ให้เสียงให้กับภาพยนตร์แอนิเมชัน, สารคดี, ละครชุดและวิดีโอเกมหลายเรื่อง เช่น ลูคัส เบสต์/โฟร์โซน ในภาพยนตร์ รวมเหล่ายอดคนพิทักษ์โลก (2004) และ รวมเหล่ายอดคนพิทักษ์โลก 2 (2018) ของพิกซาร์, วิปแลช ใน เทอร์โบ (2013), แอฟโฟร ซามูไร ในอนิเมะชุด แอฟโฟร ซามูไร (2007) และ แฟรง เทนเพนนี ในวิดีโอเกม แกรนด์เทฟต์ออโต: แซนแอนเดรียส์ (2004) ในปี ค.ศ. 2016 แจ็กสันเป็นผู้บรรยายของสารคดี ไอแอมนอตยัวร์นิโกร จากงานเขียนของ เจมส์ บอลด์วิน

**อ้างอิง**

**แหล่งข้อมูลอื่น**
 ซามูเอล แอล. แจ็กสัน ที่ทวิตเตอร์-  ชีวประวัติที่กว้างขวางของซามูเอล แอล. แจ็กสัน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากวอชิงตัน ดี.ซี.
เคิร์ต รัสเซลล์

เคิร์ต โวเจล รัสเซลล์ (Kurt Vogel Russell) เกิดเมื่อวันที่ 17 มีนาคม ค.ศ. 1951 เป็นนักแสดงและผู้กำกับชาวอเมริกัน เขาเริ่มแสดงในภาพยนตร์ฮอลลีวูดตั้งแต่ยังเด็ก ในยุคทศวรรษ 1960 และเริ่มมีผลงานภาพยนตร์ที่หลากหลายขึ้นเป็นต้นมา รวมถึงแสดงใน The Thing, Big Trouble in Little China, Escape from New York, Silkwood, Stargate, Backdraft, Tombstone, Vanilla Sky, และ Grindhouse
หมวดหมู่:นักแสดงอเมริกัน
หมวดหมู่:บุคคลจากสปริงฟีลด์ (รัฐแมสซาชูเซตส์)
ที่ใดมีสังคม ที่นั่นมีกฎหมาย

"ที่ใดมีสังคม ที่นั่นมีกฎหมาย" (ubi societas, ibi ius) เป็นภาษิตภาษาละตินทางกฎหมายที่ย่อมาจากความเต็มว่า "ที่ใดมีมนุษย์ ที่นั้นมีสังคม ที่ใดมีสังคม ที่นั้นมีกฎหมาย ด้วยเหตุนั้น ที่ใดมีมนุษย์ ที่นั้นจึงมีกฎหมาย" (Ubi homo, ibi societas. Ubi societas, ibi ius. Ergo ubi homo, ibi ius) เป็นภาษิตที่กล่าวถึงความสัมพันธ์อันแน่นแฟ้นระหว่างกฎหมายกับสังคม เพราะกฎหมายนั้นเกิดขึ้นจากสังคมและเพื่อสังคม ไม่อาจมีสังคมไหนจะธำรงอยู่ได้โดยไม่รู้สึกต้องการกฎเกณฑ์สำหรับจัดระเบียบพฤติการณ์ในสังคม
ความจับใจของภาษิตอยู่ตรงที่การบ่งบอกว่า มนุษยจำต้องมีกฎเกณฑ์เพื่อการใช้ชีวิต เพราะมนุษย์คือสัตว์สังคม ดังที่อริสโตเติลกล่าวว่าเพราะมนุษย์จำต้องใช้ชีวิตร่วมและมีปฏิกิริยาตอบโต้กับมนุษย์ผู้อื่น สังคมในยุคโรมันนับเป็นตัวอย่างที่ดีและเป็นรูปธรรมของภาษิตนี้ เพราะอย่างน้อยก็เป็นสังคมที่เจริญ มีการประมวลกฎหมายและจัดทำเป็นลายลักษณ์อักษร ซึ่งต่อมาก็ได้รับการปรับปรุงโดยพระเจ้าจัสติเนียนจนกลายเป็นรากฐานของระบบกฎหมายส่วนใหญ่ในโลกนี้

**อ้างอิง**
สมยศ เชื้อไทย. (2551). ความรู้กฎหมายทั่วไป. (พิมพ์ครั้งที่ 15, แก้ไขเพิ่มเติม). กรุงเทพฯ : วิญญูชน. หน้า 41. ISBN 978-974-288-659-2.
หมวดหมู่:ภาษิตภาษาละตินทางกฎหมาย
วิกิพีเดีย:สภากาแฟ/อภิปราย/การรวมบัญชีผู้ใช้

ผมได้เคยกดรวมบัญชีผู้ใช้ในหน้า พิเศษ:MergeAccount และตอนนี้ในหน้าดังกล่าวที่ผมเข้าไปก็ขึ้นว่า 
การรวมบัญชีสำหรับล็อกอินเสร็จสมบูรณ์!
คุณสามารถล็อกอินเข้าสู่ทุกวิกิของมูลนิธิวิกิมีเดียได้โดยไม่ต้องสร้างบัญชีผู้ใช้ใหม่ 
The account named "Drgarden" on each of the following sites have been automatically attached to the unified account:... ตามมาด้วยรายชื่อวิกิฯที่ผมเคยเข้าไป
แต่ทำไมพอเวลาผมเข้าไปในหน้า http://toolserver.org/~vvv/sulutil.php?rights=1&user=Drgarden ถึงยังขึ้นข้อความว่า 
SUL account status
SUL account doesn't exist
ไม่ทราบว่าการรวมบัญชีของผมนี่ยังไม่สมบูรณ์ตรงไหนรึเปล่าครับ?  · Dr.Garden · คุยกันได้! · 16:49, 16 กุมภาพันธ์ 2552 (ICT)
 ลองไปค้น ๆ ดู มีคนตอบไว้ตามนี้ฮะ (จากหน้า คุยกับผู้พัฒนาตัวตรวจสอบการชนกันที่ Meta)
เหมือนกับค่าที่ออกมาจาก Database มันล้าสมัยนะฮะ --Chris Vineyard Chat Contribs 17:40, 16 กุมภาพันธ์ 2552 (ICT)- โอ.. เจอคนกรณีเดียวกันเลย ขอบคุณคุณ Harley Hartwell มากครับที่มาช่วยตอบ ^^ · Dr.Garden · คุยกันได้! · 20:12, 16 กุมภาพันธ์ 2552 (ICT)
วิกิพีเดีย:สภากาแฟ/อภิปราย/การแสดงภาพปกหนังสือ

อยากให้ดูเรื่องการแสดงรูปภาพในแม่แบบ:กล่องข้อมูล หนังสือ หน่อยครับ เพราะส่วนที่แสดงภาพปกหนังสือมีปัญหาครับ

ถ้าเราใส่  จะมีข้อความ 200px  อยู่ด้านข้างของภาพ XXX
แต่ถ้าเราลบมันออกแล้วใส่แค่ XXX.jpg ลงไปมันจะไม่มีมาตราส่วนและแสดงภาพเต็มช่องจนภาพแตก
จึงอยากให้ผู้รู้ช่วยแก้ไขแม่แบบนี้ให้สมบูรณ์ด้วยครับ --Blue Dragon 19:52, 20 กุมภาพันธ์ 2552 (ICT)- ผมลองใช้ดูมันก็ไม่มีปัญหานะฮะ เช่น (ภาพถูกล็อกยาว 200 px ไม่แสดงจนล้่นด้วย และผมก็ใส่แต่ชื่ิอไฟล์ CIA World Factbook 2016-17 Cover.jpg)
--Chris Vineyard Chat Contribs 20:10, 20 กุมภาพันธ์ 2552 (ICT) - ภาพที่แตกเป็นภาพที่เล็กกว่า 200px ครับ (แม่แบบเก่ายังไม่แสดงผลเป็นอย่างนี้เลย แต่รูปแบบกระชับขึ้น)
--Blue Dragon 20:22, 20 กุมภาพันธ์ 2552 (ICT)
 ต้องลองฝากพี่ริน ดูให้ เพราะพี่เขาเป็นคนแก้กล่องจนเป็นแบบปัจจุบัน --Chris Vineyard Chat Contribs 20:54, 20 กุมภาพันธ์ 2552 (ICT)
ย้อนกลับให้แล้วนะ ขออภัยที่แก้ไขไม่ถูกใจ ว่าแต่คงต้องฝากให้ตามไปช่วยแก้ไขในส่วนที่แก้ไขกลับไปแล้วด้วยแล้วกัน ขอบคุณล่วงหน้า--Se:Rin  六  พูดคุย – 13:25, 21 กุมภาพันธ์ 2552 (ICT)
 ผมแก้ให้แล้วนะฮะ คราวนี้ใช้ตัวแปร image_size ระบุขนาดได้เลย (เช่น 170px) ถ้าไม่ระบุหรือไม่เขียน จะใช้ 200px แทนฮะ (ดู WFB ด้านข้างประกอบ) --Chris Vineyard Chat Contribs 14:59, 21 กุมภาพันธ์ 2552 (ICT)
วิกิพีเดีย:ศาลาชุมชน/อภิปราย/ลูกเล่นในลายเซ็น

อยากทราบวิธีใส่ พูดคุย ในลายเซ็นครับ รวมทั้งใส่สีและอื่นๆ ช่วยบอกวิธีให้ผมหน่อยครับ
--Blue Dragon 20:29, 20 กุมภาพันธ์ 2552 (ICT)
 ไปที่หน้่าการตั้งค่าของฉัน (พิเศษ:การตั้งค่า) > ตรงส่วน ชื่อเล่น (สำหรับลายเซ็น) คลิกที่ช่อง ลายเซ็นอย่างเดียว (ไม่มีลิงก์อัตโนมัติ) แล้วทีนี้เราจะใส่ลูกเล่นได้ตามใจชอบแล้วครับ โดย Code ที่จะเขียนก็เป็นทำนอง  เช่นของคุณ Drago จะใส่คำว่าพูดคุยก็จะได้ทำนอง  จะได้ผล Blue Dragon (พูดคุย) หรือถ้าจะใส่สี เราเขียน HTML ลงไปเลยครับ เช่น คำว่าพูดคุยสีเขียว ก็จะเป็น  จะได้ พูดคุย ครับ ส่วนของผมคือ
แล้วจะได้แบบลายเซ็นผมครับ พยายามเข้านะครับ
ป.ล. ไม่ใช่ใส่ได้เฉพาะ Link หน้านะครับ ใส่ภาพก็ได้ เช่น  จะได้ 20px ครับ --Chris Vineyard Chat Contribs 20:48, 20 กุมภาพันธ์ 2552 (ICT)- ได้แล้วครับ ขอบคุณมาก ^^ --Drago - ต้องการคนพูดคุย 12:14, 21 กุมภาพันธ์ 2552 (ICT)
วิกิพีเดีย:ศาลาชุมชน/อภิปราย/พระนามกษัตริย์เขมร

พอดีผมกำลังปรับปรุงพวกบทความเกี่ยวกับ พระมหากษัตริย์กัมพูชา อยู่นะครับ แล้วก็มีข้อสงสัยจึงอยากให้ช่วยกันตัดสินหน่อยนะครับ  คือว่าพระนามของพระมหากษัตริย์กัมพูชาเนี่ย ซึ่งก็แตกต่างกันไปในแต่ละพระองค์ ทำให้ผมมีปัญหาในการตั้งชื่อบทความน่ะครับ ดังเช่น- ព្រះបាទសម្តេចព្រះបរមនាថ នរោត្តម សីហមុន (ถอดออกมาเป็น พระบาทสมเด็จพระบรมนาถ นโรดม สีหมุนี)- ព្រះបាទសម្ដេចព្រះ នរោត្ដម សីហន (ถอดออกมาเป็น พระบาทสมเด็จพระ นโรดม สีหนุ)
(ถ้าอ่านไม่ออก ลองก๊อปไปไว้ใน Microsoft Word แล้วลองอ่านดูได้ครับ)
ซึ่งถ้าตั้งเป็นชื่อบทความแล้วเว้นวรรคเหมือนภาษาเขมร ผมว่ามันดูแปลกๆ ไปหน่อย แบบ "พระบาทสมเด็จพระ นโรดม สีหนุ" คล้ายๆ กับเว้นวรรคผิดยังไงไม่รู้ เพราะส่วนมากตามสื่อไทยมักจะเขียนติดกันไปเลย เช่น สมเด็จพระนโรดม สีหนุ, สมเด็จพระนโรดมสีหนุ หรือ พระบาทสมเด็จพระบรมนาถนโรดม สีหมุนี, พระบาทสมเด็จพระบรมนาถนโรดมสีหมุนี เป็นต้น ก็เลยขอความช่วยเหลือว่าผมควรจะตั้งชื่อตามแบบเดิมของภาษาเขมร หรือ แบบอื่นๆ ครับ -- V i P 21:06, 13 มีนาคม 2552 (ICT)
# เค้าเห็นว่าน่าจะเว้นวรรคแบบไทยมากกว่านะคะ เพราะต้องคำนึงว่า จริงอยู่แม้การเว้นวรรคแบบแปลก ๆ นั่นจะเป็นไปตามภาษาต้นฉบับ แต่ในสังคมไทยมีน้อยคนมากที่จะรู้ว่าต้นฉบับเขียนอย่างนั้น และภาษาเขมรก็ผูกพันกับภาษาไทยมานานแล้ว ซึ่งก็มีการดัดแปลงการเขียนให้เป็นไปตามภาษาไทยแต่โบราณแล้ว คนคงจะค้นหาหรือสะกดโดยหลักการเขียนภาษาไทยมากกว่า กับทั้งหลักเกณฑ์ราชบัณฑิตฯ ยังกำหนดสำหรับภาษาต่างประเทศอื่นในกรณีทั่ว ๆ ไปว่า ไม่ต้องวรรคก็ได้ แม้ต้นฉบับเขาจะวรรค เช่น "The King Never Smiles" เขียนว่า "เดอะคิงเนเวอร์สไมส์" ไม่ใช่ "เดอะ คิง เนอเวอร์ สไมส์" แสดงว่าในภาษาไทยไม่ต้องคำนึงถึงการเว้นวรรคของภาษาต้นฉบับมากนัก เว้นแต่เป็นกรณีที่กำหนดไว้หรือกรณีจำเป็น ซึ่งกรณีชื่อกษัตริย์เขมรนี้จะจำเป็นมากน้อยเพียงไรก็ลองตัดสินใจดูค่ะ
# :——40px ปอประตูน้ำ | จิ๊จ๊ะ - ๒๕๕๒ ศก มีนาคมมาส จตุทศมสุรทิน, ๑๓:๔๕ นาฬิกา  (GMT+7) 
​กว่าจะโหลดฟอนต์มาอ่าน, เลยมาช้าไปหน่อย, ผมว่า ชื่อก็ไม่ยาวนัก น่าจะเขียนติดกันไปเลยนะครับ "พระบาทสมเด็จพระบรมนาถนโรดมสีหมุนี" "สมเด็จพระนโรดมสีหนุ" --ธวัชชัย 07:45, 16 มีนาคม 2552 (ICT)
: ผมไม่ค่อยรู้เรื่องพระนามพระราชวงศ์กัมพูชาเท่าไหร่นะครับ แต่ข้อมูลที่พอจะทราบมาเล็กน้อย  คือ พระมหากษัตริย์กัมพูชาที่สืบเชื้อสายจากสมเด็จพระนโรดมพรหมบริรักษ์ จะปรากฏคำว่า "นโรดม" อยู่ในพระนาม ได้แก่ พระบาทสมเด็จพระบรมนาถนโรดมสีหนุ พระบาทสมเด็จพระบรมนาถนโรดมสุรามฤต พระบาทสมเด็จพระบรมนาถนโรดมสีหมุนี ส่วนอีกสายหนึ่งสืบเชื้อสายจาก พระบาทสมเด็จพระสีสุวัตถิ์ จะมีคำว่า "สีสุวัตถิ์" ในพระนาม เช่น พระบาทสมเด็จพระสีสุวัตถิ์มุนีวงศ์
:ดังนั้น พระบาทสมเด็จพระบรมนาถ นโรดม สีหมุนี ผมว่าควรจะดูว่าพระนามของพระองค์ว่าคืออะไร ระหว่าง 
:* ถ้ามาจาก พระอิสริยยศ+พระนาม (พระบาทสมเด็จพระบรมนาถนโรดม+สีหมุนี หรือ พระบาทสมเด็จพระบรมนาถ+นโรดมสีหมุนี)  น่าจะเขียนติดกัน คือ พระบาทสมเด็จพระบรมนาถนโรดมสีหมุนี
:* ถ้ามาจาก พระอิสริยยศ+ราชสกุล+พระนาม (พระบาทสมเด็จพระบรมนาถ+นโรดม+สีหมุนี) น่าจะเขียนแยกกันเป็น พระบาทสมเด็จพระบรมนาถนโรดม สีหมุนี 
:นอกจากนี้ บางบทความยังมีการใช้ พระกรุณา นำหน้าพระนามพระมหากษัตริย์กัมพูชาด้วย น่าจะมาคุยรวมกันในที่นี่ด้วยนะครับ --ScorpianPK 25px  คุยแค่ "คลิก" 12:17, 16 มีนาคม 2552 (ICT)
วิกิพีเดีย:ศาลาชุมชน/อภิปราย/นามสกุลพระราชทาน

ความจริงเนี่ย นามสกุลพระราชทานนี่ มีเป็นพันๆ ผมจำได้ว่าที่บ้านมีหนังสือลิสต์รายการนามสกุลพระราชทานในล้นเกล้ารัชกาลที่ ๖ อยู่ เล่มนึงหนาประมาณ ๑ นิ้วครึ่ง เป็นจำนวน ๒ เล่ม
 นี่ยังไม่นับนามสกุลที่ได้รับพระราชานจากพระองค์อื่นอีกนะเนี่ย
 แบบนี้ ถามว่า มันมีความสำคัญเรอะ
 แล้วถ้าสำคัญ ผมก็เขียนถึงนามสกุลตัวเองได้สิ เพราะได้รับพระราชทานมาจากล้นเกล้า ร ๖ เหมือนกัน
 --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 10:11, 12 มีนาคม 2552 (ICT)
: คิดว่าแค่รวมรายชื่อนามสกุลก็เพียงพอแล้วครับ เพราะไม่ใช่ว่าในนามสกุลหนึ่งๆ จะมีความสำคัญไปทั้งหมดทุกคน แต่เราก็สามารถยกตัวอย่างมาแค่บางคนได้ ตามนโยบายบุคคลสำคัญ --Octra Dagostino 16:51, 12 มีนาคม 2552 (ICT)
:: อันนั้นเข้าใจ แต่ระยะนี้เห็นมีคนมาเขียนถึงนามสกุลพระราชทาน เฉพาะบางสกุล (ย้ำ) ดังนั้นเลยน่าจะมีการตรวจสอบสักหน่อย
:: อย่างไรก็ตาม เงื่อนไขหนึ่งในนโยบายบุคคลสำคัญก็กล่าวเอาไว้ว่า ลูก/เมีย/ผัว/พ่อ/แม่/พี่/น้อง ของบุคคลสำคัญ ย่อมไม่ถือว่าเป็นบุคคลสำคัญ แล้วอย่างนี้ นามสกุลหล่ะ จะว่าอย่างไร --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 17:01, 12 มีนาคม 2552 (ICT)
::: สำหรับเรื่องนี้คงต้องโทษคนที่ทำลิงก์แดงครอบนามสกุล ในหน้าบทความนามสกุลพระราชทานด้วยครับ เพราะคนที่เขียน มักจะได้เขียนเพราะกดลิงก์แดง เสียเป็นส่วนใหญ่ครับ --lovekrittaya gwperi 21:19, 12 มีนาคม 2552 (ICT)
 อือม จะใส่ต้องการอ้างอิง จะแก้อย่างไรก็ทำไปเถอะครับ แต่  แบบนี้ กับ  แบบนี้ เราจะเรียกว่าอะไรดี จะเรียกว่าสนามหญ้าหน้าบ้านหรืออะไรก็ตามแต่ แต่ผมว่าน่าจะเข้าข่ายก่อกวนได้นะ t¸·´ ¯·.¸¸.ღp
: เอาหล่ะ ถ้าในเมื่อท่านผู้ดูแลกิติมาศักดิ์พูดเช่นนี้ ผมก็จะไม่หาเหาใส่หัวก็ได้ ก็ปล่อยให้เจ้าบ้านเก็บกวาดเอาเองก็แล้วกัน แล้วไอ้ที่ใส่หน่ะนะ ไม่ได้นึกจะใส่เอาสนุกหรอก มันเป็นข้อมูลที่จำเพาะ ต้องการแหล่งอ้างอิงทั้งนั้นแหละ แต่ในเมื่อหาว่าผมก่อกวน ผมจะไม่ยุ่งก็ได้ ตามสบายก็แล้วกัน --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 20:08, 13 มีนาคม 2552 (ICT)
:: ถ้ามันต้องการอ้างอิงเยอะขนาดนั้น ทำไมไมใส่ป้ายอ้างอิงป้ายเดียวล่ะครับ (ต้องการอ้างอิง) ประหยัดเวลาขึ้นตั้งเยอะ แต่ผลลัพธ์เท่าเดิม คือยังไงก็ต้องใส่อ้างอิงเพิ่มเติมอยู่ดี --P W 22:20, 13 มีนาคม 2552 (ICT)
:::ถ้างั้น คุณก็จัดการก็แล้วกัน ผมขี้เกียจไปนั่งเถียง เพราะทางนั้นใส่อ้างอิงแบบ Entext Reference ถ้าจะไปแปะป้ายต้องการอ้างอิง ก็คงอธิบายกันยาว ยอมแบบแบบนั้นให้รู้ไปเลยดีกว่าเสียอีก (ก่อนเสนอความเห็นศึกษาข้อมูลหน่อย) --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 22:44, 13 มีนาคม 2552 (ICT)
: ผมคิดว่าไม่จำเป็นต้องมีบทความเหล่านี้หรอกครับ เขียนเป็นบุคคลๆดีกว่า--เอ็มสกาย 11:28, 14 มีนาคม 2552 (ICT)
: นามสกุลพระราชทานที่มีความเกี่ยวข้องกับประวัติศาสตร์ชาติและท้องถิ่นบางนามสกุล ผมว่ามันก็มีความสำคัญ เพราะเรื่องราวในอดีตก็คือเหตุที่ทำให้เกิดปัจจุบันครับ --ผู้ใช้:Mixvasuvadh
วิกิพีเดีย:สภากาแฟ/อภิปราย

หากต้องการตั้งหัวข้อใหม่ กรุณาไปที่ วิกิพีเดีย:สภากาแฟ- วิกิพีเดีย:สภากาแฟ/2567- วิกิพีเดีย:สภากาแฟ/2566- วิกิพีเดีย:สภากาแฟ/2565- วิกิพีเดีย:สภากาแฟ/2564- วิกิพีเดีย:สภากาแฟ/2563- วิกิพีเดีย:สภากาแฟ/2562- วิกิพีเดีย:สภากาแฟ/2561- วิกิพีเดีย:สภากาแฟ/2560- วิกิพีเดีย:สภากาแฟ/2559- วิกิพีเดีย:สภากาแฟ/2558- วิกิพีเดีย:สภากาแฟ/2557- วิกิพีเดีย:สภากาแฟ/2556- วิกิพีเดีย:สภากาแฟ/2555- วิกิพีเดีย:สภากาแฟ/2554- วิกิพีเดีย:สภากาแฟ/2553- วิกิพีเดีย:สภากาแฟ/2552- วิกิพีเดีย:สภากาแฟ/2551 และเก่ากว่า
หมวดหมู่:ศาลาชุมชน
แหนม

แหนม เป็นชื่ออาหารอย่างหนึ่ง ทำด้วยเนื้อสัตว์ เช่น หมู หมักให้เปรี้ยวด้วยข้าว น้ำตาล เกลือ และดินประสิว รสชาติเปรี้ยวนั้นเกิดจากเชื้อจุลินทรีย์กลุ่มแล็กโตบาซิลลัสที่ก่อตัวจากการหมัก
แหนมมีหลายชนิด เช่น แหนมเนื้อหมู หูหมู แหนมซี่โครง แหนมที่ทำไว้นานเกินไปจะมีกลิ่นเปรี้ยวมากและมีเมือกไม่น่ารับประทาน นอกจากนี้ แหนมเป็นอาหารดิบ อาจมีพยาธิและแบคทีเรียควรปรุงให้สุกก่อนบริโภค ถ้าไว้ในอุณหภูมิห้อง จะเก็บได้ประมาณ 1 สัปดาห์ แต่ถ้าไว้ในตู้เย็น จะเก็บได้ราว 1 เดือน
ภาคเหนือเรียกแหนมว่า จิ้นส้ม (จิ้น แปลว่าเนื้อ และส้ม แปลว่าเปรี้ยว) 

**อ้างอิง**
หมวดหมู่:อาหารหมักดอง
หมวดหมู่:อาหารไทย
วิกิพีเดีย:สภากาแฟ/อภิปราย/Barnstar

อยากทราบว่าวิกิพีเดียไทยมีวิธีการ (หรือแนวคิด) ในการให้ Barnstar ใหมครับ? · Dr.Garden · คุยกันได้! · 20:20, 16 กุมภาพันธ์ 2552 (ICT)
: ไม่รู้สิครับ แต่ว่าเราก็ให้ความร่วมไม้ร่วมมือกันดีอยู่แล้วอะครับ มีอะไรก็ติชมกันได้เลยครับ --Horus 18:20, 17 กุมภาพันธ์ 2552 (ICT)
:: ลองสร้างขึ้นมาก็ได้ครับโครงการนี้ น่าจะมีประโยชน์ดีเหมือนกัน --Manop | พูดคุย 05:12, 14 มีนาคม 2552 (ICT)
::: เคยมีในอดีตครับ อย่างคุณ Potapt (ขออนุญาตพาดพิงถึง) ก็ได้รับ barnstar ด้วยเช่นเดียวกัน --P W 08:47, 14 มีนาคม 2552 (ICT)
:::: แล้วถ้ามีโครงการนี้จะชื่อภาษาไทยว่าอะไรอะครับ --เอ็มสกาย 11:34, 14 มีนาคม 2552 (ICT)
:::: ใช้ชื่อ ผู้ใช้ติดดาว ดีไหม --Octra Dagostino 16:31, 9 เมษายน 2552 (ICT)
----
คือว่าผมกำลังแปลแบบทดสอบอาการติดwikipediaอยู่มีอยู่บางหัวข้อต้องใช้คำว่า Barnstar
ไม่ทราบว่าบัญญัติเป็นภาษาไทยหรือยังครับเพราะผมไปดูที่ภาษาอังกฤษไม่มีลิงก์มาไทย
ถ้าให้ผมเสนอผมจะเสนอเป็นภาษาไทยว่า "ดาวเกรียติยศ" หรือจะให้ใช้ภาษาอังกฤษหรือทับศัพท์ไปเลย
"บาร์นสตาร์"
--ThoraninC 12:18, 14 เมษายน 2553 (ICT)
: ดาวเกียรติยศ ก็ดีครับ (แต่ช่วยสะกดให้ถูกด้วย) แนวคิดในการมอบดาว ไม่ต้องทำอะไรมาก อยากให้ใครก็ให้ไปเลย ใส่ลงในหน้า พูดคุยกับผู้ใช้ ของคนที่เราประทับใจ ไม่ต้องโหวตให้เสียเวลา --octahedron80 16:44, 14 เมษายน 2553 (ICT)
:: เห็นด้วยกับคุณออกตาอยากให้ใครใส่ให้ไปเลย ไม่ต้องอภิปราย --Jo Shigeru  20:44, 14 เมษายน 2553 (ICT)
:::การให้ดาวเป็นความเห็นส่วนบุคคลน่ะครับ ไม่ต้องอิงหลักการ --Horus | พูดคุย 23:25, 15 เมษายน 2553 (ICT)
 ตอนนี้ผมได้ลองทยอยแปลหน้านี้เอาไว้นะครับ ใครที่มีวาทศิลป์หรืออารมณ์ขันลองมาช่วยตั้งชื่อดาวกันหน่อยก็ดีนะครับ · Dr.Garden · คุยกันได้! · 23:28, 16 เมษายน 2553 (ICT)
:จะเอามาก็ควรเอามาทั้งหมดเลย อย่าเอามาเป็นบางส่วน --Jo Shigeru  14:19, 17 เมษายน 2553 (ICT)
:: เอาอะไรครับ? · Dr.Garden · คุยกันได้! · 21:55, 17 เมษายน 2553 (ICT)
:: นายโจไปช่วยเขาแปลสิ ทยอยแปลส่วนนี้ให้เสร็จก่อนแล้วค่อยคัดลอกเอามาต่อก็ได้ หรือจะเอาแค่นี้พอ --octahedron80 22:04, 17 เมษายน 2553 (ICT)
::: หน้าจะสร้างเป็นหน้าชั่วคราวก่อนพอแปลเสร็จก็เอามาทีเดียวเลย --Jo Shigeru  08:38, 18 เมษายน 2553 (ICT)
ผมขอลากตั้งชื่อใหม่เลยนะครับ "ดาวเกียรติยศ" มันก็คงดีกว่าผู้ใช้ติดดาว ส่วนแม่แบบลิงก์แดงในตาราง ผมจะรอให้ข้อความนิ่งก่อนจึงค่อยสร้าง เดี๋ยวเปลี่ยนทีหลังแล้ววุ่นวาย --octahedron80 22:08, 17 เมษายน 2553 (ICT)
: ผมว่าเราควรใช้ชื่อบุคคลที่มีชื่อเสียงเช่น ดาวผู้ทรงธรรม ก็เป็นดาวเปาบุ้นจิ้น อย่างเนี่ย :) --Jo Shigeru  13:08, 19 เมษายน 2553 (ICT)
:: น่าจะใช้ชื่อตาม หรือล้อใกล้เคียงกับของภาษาอังกฤษเขาครับ เพราะว่าดาวนั้นมีผู้ที่คิดก่อตั้งก็ควรจะคงชื่อที่คล้ายเดิมไว้เพื่อให้เกียรติคนริเริ่ม ถือเป็นมารยาทของการให้เกียรติของคิดเป็นคนแรก รางวัลส่วนถ้าอยากตั้งรางวัลตามชื่อคนก็น่าจะตั้งรางวัลใหม่อีกต่างหากไปเลย · Dr.Garden · คุยกันได้! · 16:18, 19 เมษายน 2553 (ICT)
 มีดาวอัปยศไหมครับ ? ถ้ามี ผมขอนะ อิอิ --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 12:52, 21 เมษายน 2553 (ICT)
: ไม่มีทาง เพราะผมจองดาวตลกไว้ให้คุณแล้ว :) --octahedron80 20:22, 22 เมษายน 2553 (ICT)
 มีดาวบั่นทอนปัญญาไหม? ดาวอังคุง ดาวอังจัง ก็ได้ :P --คุยกับผู้ใช้:Thanyakij|m̈assgo Aqua • 10:39, 8 พฤษภาคม 2553 (ICT)
แม่แบบ:ศาลาชุมชน/เริ่มหัวข้อใหม่

ชาววิกิพีเดียที่ล็อกอินทุกคนสามารถเริ่มหัวข้ออภิปรายได้ สำหรับการมีส่วนร่วมในการอภิปรายนั้นคุณสามารถล็อกอินหรือไม่ล็อกอินได้ (ทางวิกิพีเดียสนับสนุนให้ล็อกอินด้วยเหตุผลหลายอย่าง) โดยขั้นตอนในเริ่มหัวข้อใหม่ ทำได้ดังนี้
สุรชาติ พิสิฐวุฒินันท์

สุรชาติ พิสิฐวุฒินันท์ (ชื่อเดิม สุชาติ พิสิฐวุฒินันท์ โดยเปลี่ยนเมื่อต้นปี พ.ศ. 2554) โปรโมเตอร์และเจ้าของค่ายมวย "นครหลวงโปรโมชั่น" (Nakornluang Promotion) เกิดในครอบครัวคนไทยเชื้อสายจีนที่จังหวัดนนทบุรี มีชื่อเล่นว่า "ฮุย" มีชื่อที่บุคคลในวงการมวยและสื่อมวลชนเรียกว่า "เสี่ยฮุย"
ด้วยความที่ชื่นชอบมวยเป็นพิเศษ ในวัยเรียนเคยหนีเรียนไปซ้อมมวย และขึ้นชกมวยสากลสมัครเล่นรวมถึงมวยสากลอาชีพ ทำสถิติชนะรวด 5 ครั้ง รวมถึงเคยเป็นคู่ซ้อมของ เวนิส บ.ข.ส. แชมป์โลกชาวไทยคนที่ 4 มาแล้ว 
นอกจากธุรกิจมวยแล้ว นายสุรชาติยังร่วมเป็นเจ้าของ บริษัท นนทนันท์ เอ็นเตอร์เทนเม้นท์ จำกัด  ซึ่งดำเนินธุรกิจภาพยนตร์และโรงภาพยนตร์หลายแห่งร่วมกับพี่น้อง เช่น นายสุพจน์ พิสิฐวุฒินันท์ อดีตนายกสมาพันธ์ภาพยนตร์แห่งชาติ  มีโรงภาพยนตร์ในเครือมากมายกว่า 30 โรง เช่น นครหลวงราม่า ที่ศูนย์การค้านครหลวง เขตบางกอกน้อย, ผึ้งหลวงราม่า, NK THX เป็นต้น (ปัจจุบันได้เลิกกิจการไปหมดแล้ว)
ในทางด้านวงการมวยไทย มีค่ายมวยของตนเอง คือ "ค่ายเฉลิมศรี" ที่ตั้งในเขตจังหวัดนนทบุรี ซึ่งนักมวยหลายคนต่อมาได้กลายเป็นแชมป์โลกมวยสากลในสถาบันเล็กหลายคน เช่น จ้าวสิงห์ทอง เฉลิมศรี, สุวัจชัย นครหลวงโปรโมชั่น และมวยสากลนักมวยที่ประสบความสำเร็จที่สุด คือ วีระพล นครหลวงโปรโมชั่น อดีตแชมป์โลกรุ่นแบนตั้มเวทของสภามวยโลก (WBC) และนักมวยในปัจจุบันในสังกัด ได้แก่ สุริยัน ศ.รุ่งวิสัย และศรีสะเกษ ศ.รุ่งวิสัย เป็นต้น
นายสุรชาติเป็นผู้จัดการที่ได้ชื่อว่าลงทุนลงแรงมากสำหรับนักมวย บางครั้งจะสวมนวมและเฮดการ์ดลงนวมซ้อมกับนักมวยด้วยตัวเอง ปัจจุบัน มี นายโชคชัย พิสิฐวุฒินันท์ บุตรชายคนโต และนายเธียรชัย พิสิฐวุฒินันท์ บุตรชายคนรอง เข้ามาช่วยดูแลกิจการด้วย

**อ้างอิง**
หมวดหมู่:ชาวไทยเชื้อสายจีน
หมวดหมู่:โปรโมเตอร์มวยชาวไทย
หมวดหมู่:บุคคลจากจังหวัดนนทบุรี‎‎
หมวดหมู่:นักธุรกิจชาวไทย
หมวดหมู่:บุคคลในวงการภาพยนตร์ไทย
วุร์สเตอร์เชอร์

วุร์สเตอร์เชอร์ (Worcestershire เขียนย่อ Worcs) เป็นเทศมณฑลในอังกฤษในสหราชอาณาจักรที่ตั้งอยู่ทางมิดแลนด์สตะวันตกของอังกฤษ ระหว่าง ค.ศ. 1974 ถึง ค.ศ. 1998 วุร์สเตอร์เป็นเมืองในแฮรฟอร์ดและวูลสเตอร์
วุร์สเตอร์เชอร์มีเขตแดนติดกับมณฑลแฮรฟอร์ดเชอร์, มณฑลชร็อพเชอร์, มณฑลสตาฟฟอร์ดเชอร์, มณฑลเวสต์มิดแลนด์, มณฑลวอริคเชอร์ และมณฑลกลอสเตอร์เชอร์ ทางด้านตะวันตกติดกับมาลเวิร์น ฮิลล์ส (Malvern Hills) ที่เป็นที่ตั้งของเมืองมาลเวิร์น ฮิลล์สที่เป็นเมืองบ่อน้ำแร่ ทางด้านด้านตะวันตกของเนินเป็นมณฑลแฮรฟอร์ดเชอร์และทางเหนือของค็อตสวอลด์ส (Cotswolds) ด้านตะวันตกติดกับมณฑลวอริคเชอร์ แม่น้ำสำคัญสองสายที่ไหลผ่านคือแม่น้ำเซเวิร์น และแม่น้ำเอวอน วุร์สเตอร์เชอร์มีประชาชนรวมทั้งสิ้นประมาณ 555,600 คน ในเนื้อที่ 1,741 ตารางกิโลเมตร 
วุร์สเตอร์เชอร์แบ่งการปกครองเป็นหกอำเภอ: วุร์สเตอร์, มาลเวิร์น ฮิลล์ส, ไวร์ฟอเรสต์, บรอมสโกรฟ, เรดดิทช และวิชเอวอน โดยมีวุร์สเตอร์เป็นศูนย์กลางการปกครอง 
เมืองสำคัญๆ อื่นๆ นอกไปจากวุร์สเตอร์ก็ได้แก่คิดเดอร์มินสเตอร์, บรอมโกรฟ, เมืองมาลเวิร์น ฮิลล์ส, เพอร์ชอร์, อีฟแชม และเรดดิทช ทางด้านใต้ของมณฑลยังเป็นบริเวณที่เป็นชนบทเป็นส่วนใหญ่
ภาษาที่พูดในวุร์สเตอร์เชอร์มีสำเนียงท้องถิ่น (dialect) หลายสำเนียง ทางด้านเหนือของมณฑลเช่นเรดดิทชและคิดเดอร์มินสเตอร์มีสำเนียงที่มาจากเบอร์มิงแฮมที่เรียกว่า “Brummie accent” ส่วนบริเวณอื่นของมณฑลยังคงใช้สำเนียงเวสต์คันทรี บรอมโกรฟและบางส่วนของเรดดิทชนำสำเนียงเบอร์มิงแฮมมาแปลงกลายเป็นสำเนียงท้องถิ่นที่เป็นเอกลักษณ์แก่บริเวณนั้น

**อ้างอิง**

**แหล่งข้อมูลอื่น**

**สมุดภาพ**
ไฟล์:Malvern Hills in June 2005.JPG|มาลเวิร์น ฮิลล์ส
ไฟล์:Croome Court03.jpg|คฤหาสน์ครูม (Croome Court)
ไฟล์:Hanbury Hall 03.jpg|คฤหาสน์เฮนบรี (Hanbury Hall)
ไฟล์:Worcester cathedral 001.jpg|มหาวิหารวุร์สเตอร์
ไฟล์:Broadway-tower-cotswolds-modf.jpg|หอบรอดเวย์
ไฟล์:Holt castle 850843 62546082.jpg|คฤหาสน์โฮลท์ (Holt Castle)
ไฟล์:Evesham Abbey Bell Tower.jpg|แอบบีอีฟแชม
ไฟล์:Abberley, St Mary's & Village Green.jpg|หมู่บ้านแอ็บเบอร์ลีย์
ไฟล์:Great Malvern Priory - Cemetery View.JPG|วัดเกรตมาลเวิร์น
ไฟล์:Pershore Abbey 1.jpg|แอบบีเพอร์ชอร์
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
เมืองเทศมณฑล

ไฟล์:View of St Mary's Church Warwick.jpg|thumb|280px|วัดเซนต์แมรีในเมืองวอริกเมืองหลวงของเทศมณฑลวอร์ริกเชอร์
เมืองเทศมณฑล หรือ เมืองหลวงของเทศมณฑล (county town) คือ “เมืองหลวง” ของเทศมณฑลในสหราชอาณาจักรหรือในสาธารณรัฐไอร์แลนด์ “เมืองเทศมณฑล” มักจะเป็นที่ตั้งขององค์การบริหารและองค์การยุติธรรมหรือเป็นเมืองที่ก่อตั้งมานานจนกลายเป็นเมืองหลักของเทศมณฑลโดยปริยาย แต่ความหมายของ “เมืองเทศมณฑล” เปลี่ยนไปจากความหมายเดิมที่เป็นเมืองศูนย์กลางการบริหารของเทศมณฑล และอันที่จริงแล้ว “เมืองเทศมณฑล” หลายเมืองในปัจจุบันมิได้มีส่วนเกี่ยวข้องกับการบริหารเช่นเมืองเทศมณฑลดาร์บีที่บริหารโดยรัฐบาลท้องถิ่นระดับเดียวที่แยกจากเทศมณฑลดาร์บิเชอร์ นอกจากนั้นเมืองเทศมณฑลหลายเมืองก็ยังมีฐานะเป็น “นคร” แต่เมืองเหล่านี้ก็ยังเรียกว่า “เมืองเทศมณฑล” ไม่ว่าจะมีฐานะเป็นนครหรือไม่
ข้อที่น่าสังเกตคือ แคนาดาตะวันออกและสหรัฐอเมริกาใช้คำว่า “County seat” แทนความหมายนี้ แต่ในรัฐลุยเซียนาใช้คำว่า “Parish seat” แทน

**อ้างอิง**

**ดูเพิ่ม **
 เทศมณฑลของอังกฤษ 
หมวดหมู่:หน่วยการบริหารของประเทศอังกฤษ
หมวดหมู่:หน่วยการบริหารของสหราชอาณาจักร
หมวดหมู่:เทศมณฑลของอังกฤษ
อีเห็นหน้าขาว

อีเห็นหน้าขาว หรือ อีเห็นหูด่าง (Small-toothed palm civet) เป็นสัตว์จำพวกชะมดและอีเห็น มีชื่อวิทยาศาสตร์ว่า Arctogalidia trivirgata มีรูปร่างหน้าตาคล้ายอีเห็นเครือ (Paguma larvata) แต่มีขนาดเล็กกว่า มีสีขนที่แตกต่างหลากหลายออกไป ในบางตัวอาจมีสีน้ำตาลแดง บางตัวเป็นสีน้ำตาลดำ มีลักษณะเด่นคือ ขอบใบหูจะมีสีขาว บริเวณหลังมีแถบสีดำ 3 เส้นพาดเป็นทางยาวจนถึงโคนหาง บางตัวอาจมีลายเส้นสีขาวพาดยาวมาจรดปลายจมูก หางมีความยาวมากใช้สำหรับทรงตัวบนต้นไม้ ตัวเมียจะมีเต้านม 2 คู่ และมีต่อมกลิ่นด้วย
มีความยาวลำตัวและหัว 43-53 เซนติเมตร ความยาวหาง 51-56 เซนติเมตร น้ำหนัก 2-2.5 กิโลกรัม
มีการกระจายพันธุ์ตั้งแต่รัฐอัสสัม, พม่า, ไทย, ลาว, กัมพูชา, เวียดนาม, มาเลเซีย, เกาะสุมาตรา, เกาะชวาและเกาะบอร์เนียว มีชนิดย่อยทั้งหมด 14 ชนิด (ดูในตาราง)
มีพฤติกรรมอาศัยอยู่ในป่าที่อุดมสมบูรณ์ เช่น ป่าดิบชื้น, ป่าเบญจพรรณ ใช้ชีวิตส่วนใหญ่ตามลำพังและหากินบนต้นไม้เป็นส่วนใหญ่ ยกเว้นในช่วงผสมพันธุ์หรือมีลูกอ่อนที่จะอยู่ด้วยกันเป็นคู่  ออกหากินในเวลากลางคืน มีความปราดเปรียวว่องไวกว่าอีเห็นธรรมดา (Paradoxurus hermaphroditus) มาก โดยมักล่าสัตว์ที่อยู่บนต้นไม้เป็นอาหาร เช่น หนู, กระรอก, นก และช่วยควบคุมปริมาณกระรอกที่ทำลายสวนมะพร้าวไม่ให้มีมากไป สามารถผสมพันธุ์ได้ทั้งปี ใช้เวลาตั้งท้องนาน 45 วัน ออกลูกครั้งละ 2-3 ตัว
ไม่จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**
  อีเห็นหูด่าง(อีเห็นหน้าขาว) Three-striped Palm Civet  date=2016-03-04 

**แหล่งข้อมูลอื่น**
หมวดหมู่:วงศ์ชะมดและอีเห็น
หมวดหมู่:สัตว์ที่พบบนเกาะบอร์เนียว
หมวดหมู่:สัตว์ป่าคุ้มครอง
อีเห็นเครือ

อีเห็นเครือ (Masked palm civet) สัตว์จำพวกชะมดและอีเห็นชนิดหนึ่ง มีชื่อวิทยาศาสตร์ว่า Paguma larvata จัดเป็นสัตว์ขนาดใหญ่ในสัตว์จำพวกนี้ ขนตามลำตัวสีน้ำตาลเข้ม ไม่มีจุดหรือลวดลายใด ๆ บริเวณท้องมีสีอ่อนกว่าส่วนหลัง หลังหูและหลังคอมีสีเข้ม ม่านตามีสีน้ำตาลแดง มีหนวดเป็นเส้นยาวบริเวณจมูกและแก้ม ตัวผู้มีขนาดใหญ่กว่าตัวเมียเล็กน้อย ตัวเมียมีเต้านม 2 คู่
ขนาดลำตัวและหัวยาว 50.8-76.2 เซนติเมตร ความยาวหาง 50.8-63.6 เซนติเมตร น้ำหนัก 3-5 กิโลกรัม
มีการกระจายพันธุ์ที่กว้างขวาง พบตั้งแต่ภาคเหนือของอินเดีย, ปากีสถาน, ตะวันออกของอัฟกานิสถาน, ตะวันออกของจีนรวมทั้งเกาะไต้หวัน, ไทย, ลาว, กัมพูชา, เวียดนาม, มาเลเซีย, เกาะสุมาตรา, เกาะบอร์เนียว, ตะวันตกของพม่า, สิกขิม, ภูฐาน, เนปาล มีชนิดย่อยทั้งหมด 4 ชนิด (ดูในตาราง)
สามารถปรับตัวให้อยู่ในสภาพแวดล้อมที่หลากหลายได้ ตั้งแต่ป่าเบญจพรรณ, ป่าดิบแล้ง ไปจนถึงชายป่าที่ติดกับพื้นที่ทำการเกษตรกรรม สามารถปีนต้นไม้ได้คล่องแคล่ว และจะใช้เวลาส่วนใหญ่บนต้นไม้ โดยจะกินทั้งพืชและสัตว์ แต่ในบางครั้งอาจมาหากินบนพื้นดินด้วย จากการศึกษาในเนปาลพบว่า มีการผสมพันธุ์กันในฤดูร้อน โดยในช่วงปลายฤดูฝนอีเห็นเครือตัวเมียจะสร้างรังในโพรงไม้ เพื่อใช้เลี้ยงดูลูกอ่อน ใช้เวลาตั้งท้องนาน 2 เดือน ออกลูกครั้งละ 2-4 ตัว
อีเห็นเครือถูกสันนิษฐานว่าเป็นสัตว์ที่เป็นต้นตอแพร่เชื้อของโรคซาร์สที่ระบาดในฮ่องกงและจีนแผ่นดินใหญ่ ในช่วงปี พ.ศ. 2546 เพราะชาวจีนนิยมกินเนื้ออีเห็นเครือและสัตว์ในตระกูลนี้
ถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
หมวดหมู่:วงศ์ชะมดและอีเห็น
หมวดหมู่:สัตว์ที่พบบนเกาะบอร์เนียว
หมวดหมู่:สัตว์ป่าคุ้มครอง
ขอมสบาดโขลญลำพง

ขอมสบาดโขลญลำพง ตามเรื่องราวในศิลาจารึกสุโขทัยหลักที่ 2 กล่าวว่า เป็นนายทหารขอมที่ได้นำกำลังเข้ายึดเมืองสุโขทัย ภายหลังพ่อขุนศรีนาวนำถุมสวรรคต โดยระยะเวลาในการมีอำนาจการปกครองกรุงสุโขทัยของขอมสบาดโขลญลำพงยังไม่เป็นที่ชัดเจนในปัจจุบัน อาจเป็นไปได้ว่าขอมสบาดโขลญลำพงมีความสัมพันธ์เป็นเครือญาติของตระกูลพ่อขุนศรีนาวนำถุม แต่ยอมรับอำนาจอิทธิพลของขอม-ละโว้

**ศัพทมูลวิทยา**
ตาม ภาษาเขมรเมืองสุรินทร์ นิยามคำว่า ขอมสบาดโขลญลำพง หมายถึง "ชาวขอมที่เป็นโรคเท้าแสนปม" เมื่อพิจารณาจากความหมายแต่ละคำพบว่าน่าจะเป็นคำเรียกบุคคลตามลักษณะที่ปรากฏ (คล้ายกับฉายา) มากกว่าชื่อยศหรือตำแหน่ง โดยแยกออกเป็น ขอม + สบาดโขลญ + ลำพง มีความหมายดังนี้- ขอม แปลว่า เป็นชาวขอม- สบาดโขลญ แยกเป็น สบาด + โขลญ โดยคำว่า สบาด เมื่อปริวรรตกลับไปเป็นเสียงในภาษาสยาม-ขอมจะเขียนว่า ซแบ๊ย์ก แปลว่า "หนัง ผิว" และคำว่า โขลญ ปริวรรตกลับไปจะเขียนว่า คลวน หรือ คลูน แปลว่า "ตัว กาย" เมื่อนำสองคำรวมกัน สบาดโขลญ จึงหมายถึง "ผิวตัว" หรือ "ผิวกาย"- ลำพง ปริวรรตกลับไปเป็นเสียงในภาษาสยาม-ขอมจะเขียนว่า ลำป็วง มี 2 ความหมาย คือ "อาการหรือสิ่งของที่ผุดหรือโผล่ออกมาเป็นปุ่มหรือปมเล็ก ๆ" และ "พืชประเภทเถาชนิดหนึ่ง มีผลกลมเกลี้ยงขนาดโตประมาณปลายนิ้วก้อย เมื่อยังดิบอยู่จะมีสีเขียวเข้ม เมื่อสุกแล้วจะมีสีดำ รับประทานได้"
เมื่อเปรียบเทียบข้อสันนิษฐานโดยอาศัยภาษาเขมรเมืองสุรินทร์ คำว่า ขอมสบาดโขลญลำพง กับตำนานเรื่อง ท้าวแสนปม พบว่ายังสอดคล้องกันซึ่งท้าวแสนปมเป็นบุคคลที่ถูกกล่าวถึงในตำนานดังกล่าวคือขอมสบาดโขลญลำพงนั่นเอง

**ยุทธการยึดสุโขทัย**
จนกระทั่งในปี พ.ศ. 1781 ขอมสบาดโขลญลำพง ถูกพ่อขุนบางกลางหาว เจ้าเมืองบางยาง และพ่อขุนผาเมือง เจ้าเมืองราด ซึ่งเป็นสหายสนิทกันและมีสายสัมพันธ์ทางเครือญาติได้ร่วมกันยึดอำนาจการปกครองดินแดนสุโขทัยได้ในที่สุด ต่อมาพ่อขุนผาเมืองได้นำกองทัพออกจากสุโขทัย เพื่อให้พ่อขุนบางกลางหาวได้ขึ้นครองราชเป็นกษัตริย์สุโขทัย พร้อมทั้งมอบพระแสงขรรค์ชัยศรี และเฉลิมพระนามให้เป็นเกียรติแก่พ่อขุนบางกลางหาวว่า "ศรีอินทรบดินทราทิตย์" แต่สุดท้ายพ่อขุนบางกลางหาวทรงใช้พระนามว่า "พ่อขุนศรีอินทราทิตย์" ซึ่งเป็นต้นราชวงศ์พระร่วงแห่งกรุงสุโขทัย

**งานวิจัย**
ศาสตราจารย์ ยอร์ช เซเดส์ ได้ให้ความหมายของคำว่า "ขอมสบาด" แปลว่าเขมรดง ส่วน "โขลญลำพง" คือคำสำหรับเรียกคนทำงานประจำเทวสถานหรือวัดวาอาราม
นอกจากนี้เรื่องราวเกี่ยวกับขอมสบาดโขลญลำพงยังคงเป็นที่คลุมเครือเนื่องจากมีการกล่าวถึงชื่อนี้เฉพาะในศิลาจารึกสุโขทัยหลักที่ 2 เท่านั้น เป็นหลักฐานอ้างอิงเพียงชิ้นเดียว (รวมทั้งชื่อของพ่อขุนศรีนาวนำถมและพ่อขุนผาเมืองด้วย)

**ในวัฒนธรรมสมัยนิยม**
มีนักแสดงผู้รับบท ขอมสบาดโขลญลำพง ได้แก่- ธานินทร์ ทัพมงคล จากละครเรื่อง นางเสือง (2535)- รังสรรค์ ปัญญาเรือน จากภาพยนตร์เรื่อง พระร่วง มหาศึกสุโขทัย (2568)

**อ้างอิง**

**บรรณานุกรม**
 date= 1978
หมวดหมู่:อาณาจักรพระนคร
หมวดหมู่:บุคคลในประวัติศาสตร์กรุงสุโขทัย
พระเจ้าโจวโยว

พระเจ้าโจวโยว เป็นกษัตริย์องค์ที่ 12 แห่งราชวงศ์โจว และองค์สุดท้ายของราชวงศ์โจวตะวันตก พระองค์ครองราชย์ใน 781 ถึง 771 ปีก่อน ค.ศ.

**ประวัติ**
เมื่อ 780 ปีก่อนคริสต์ศักราช เกิดแผ่นดินไหวครั้งรุนแรงที่กวานจง ทำให้ผู้พยากรณ์ชื่อ ปั๋ว หยางฝู่ (伯陽甫) ถือเป็นลางบอกเหตุถึงการล่มสลายของราชวงศ์โจว
จากนั้นเมื่อ 779 ปีก่อนคริสต์ศักราช นางสนมชื่อเปา ซื่อเข้ามายังพระราชวังและกลายเป็นที่โปรดปรานของพระเจ้าโจวโยว ทั้งคู่มีพระราชโอรสนามปั๋วฝู พระเจ้าโจวโยวถอดถอน申后 กับมกุฎราชกุมาร อี้จิ้ว และแต่งตั้งเปา ซื่อ และปั๋วฝู เป็นพระมเหสีและองค์รัชทายาทองค์ใหม่
เชินโหว พระบิดาของเชินโฮ่ว ทรงพิโรธต่อการถอดถอนพระธิดากับพระนัดดา และขี่ม้าไปโจมตีพระราชวังพระเจ้าโจวโยวกับชนร่อนเร่เฉวี่ยนหรง พระเจ้าโจวโยวจึงขอความช่วยเหลือด้วยการใช้หอส่งสัญญาณที่มีการใช้งานอย่างผิด ๆ แต่ไม่มีใครปรากฏตัว ท้ายที่สุดพระองค์กับปั๋วฝูจึงถูกปลงพระชนม์ และเปาซื่อจึงถูกคุมตัวไว้
หลังพระเจ้าโจวโยวสวรรคต บรรดาขุนนาง ซึ่งรวมถึงเชินโหว เจิงโหว (繒侯) และ許文公 สนับสนุนให้เจ้าชายอี้จิ้วที่ถูกถอดถอน ขึ้นคอรงราชย์เป็นพระเจ้าโจวผิง เพื่อสืบราชวงศ์โจวต่อ เนื่องจากฮ่าวจิง เมืองหลวงประสบความเสียหายอย่างหนัก และตั้งอยู่ใกล้กับชนร่อนเร่เฉวี่ยนหรงที่เป็นภัย ทำให้ใน 771 ปีก่อนคริสต์ศักราช พระเจ้าโจวผิงจึงย้ายเมืองหลางไปทางตะวันออกที่ลั่วหยาง จึงถือเป็นจุดเริ่มต้นของราชวงศ์โจวตะวันออกและนำไปสู่ยุควสันตสารทที่กินระยะเวลามากกว่า 300 ปี

**ในวรรณกรรม**
ในฉื่อจี้บันทึกว่า พระนางเปาซื่อไม่สามารถยิ้มได้ง่าย ทำให้หลังพระเจ้าโจวโยวพยายามไปหลายวิธีและล้มเหลว พระองค์จึงพยายามทำให้พระมเหสีองค์โปรดพอใจด้วยการจุดไฟสัญญาณและหลอกให้บรรดาเจ้าแคว้นคิดว่าชนร่อนเร่เฉวี่ยนหรงจะเข้ามาโจมตี บรรดาเจ้าแคว้นที่เดินทางเข้ามาในพระราชวังกลับพบแค่เปาซื่อหัวเราะใส่ แม้ว่าหลังจากพระเจ้าโจวโยวทำให้เปาซื่อพอพระทัยแล้ว พระองค์ยังคงใช้หอจุดไฟสัญญาณอย่างผิด ๆ และทำให้บรรดาเจ้าแคว้นไม่เชื่อมั่นพระองค์อีกต่อไป

**อ้างอิง**
โยว
หมวดหมู่:บุคคลในศตวรรษที่ 8 ก่อนคริสตกาล
พระเจ้าโจวผิง

พระเจ้าโจวผิง (p=zhōu píngwáng) พระนามเดิม จี้ อี้จิ้ว เป็นกษัตริย์องค์ที่ 13 แห่งราชวงศ์โจว และปฐมกษัตริย์แห่งราชวงศ์โจวตะวันออก เป็นพระราชโอรสในพระเจ้าโจวโยว และ พระมเหสีเฉิน (申后)
เมื่อพระราชบิดาสวรรคตและราชวงศ์โจวตะวันตกล่มสลายลง เหล่าเชื้อพระวงศ์และขุนนางข้าราชการ ได้พร้อมใจกันเชิญพระองค์ขึ้นครองราชย์สืบต่อ ทรงพระนามว่า พระเจ้าโจวผิงและโปรดให้ย้ายราชธานีมาอยู่ที่ลั่วหยาง ซึ่งอยู่ทางตะวันออกของเมืองหลวงเดิม ทรงครองราชย์ยาวนานถึง 51 ปีจึงสวรรคต เมื่อ 720 ปีก่อนคริสตกาล จากนั้นพระราชนัดดาของพระองค์จึงขึ้นครองราชย์สืบต่อมา เป็น พระเจ้าโจวฮวน

**อ้างอิง**
ผิง
หมวดหมู่:บุคคลในศตวรรษที่ 8 ก่อนคริสตกาล
หมวดหมู่:พระมหากษัตริย์ผู้ทรงก่อตั้ง
ยุครณรัฐ

จั้นกั๋ว (p=Zhànguó) ซึ่งมีการแปลว่า รณรัฐ นั้น เป็นยุคหนึ่งในประวัติศาสตร์จีนซึ่งมีการรบรากันระหว่างรัฐต่าง ๆ รวมถึงการปฏิรูประบบราชการและทหาร ยุคนี้เกิดขึ้นหลังจากยุคชุนชิว (春秋) และสิ้นสุดลงเมื่อฉินฉื่อหฺวังตี้ (秦始皇帝) รวมรัฐต่าง ๆ เข้าเป็นจักรวรรดิจีนอันหนึ่งอันเดียวภายใต้การปกครองของราชวงศ์ฉิน (秦朝)
ถึงแม้นักวิชาการจะกำหนดการเริ่มยุคนี้ไว้ในช่วงเวลาต่าง ๆ กันในระหว่าง 481–403 ปีก่อนคริสตกาล แต่ซือหม่า เชียน (司馬遷) นักวิชาการสมัยราชวงศ์ฮั่น กำหนดว่า ยุคนี้เริ่มเมื่อ 475 ปีก่อนคริสตกาล และความเห็นของซือหม่า เชียน นั้นได้รับการอ้างอิงมากที่สุด ส่วนการผนวกจักรวรรดิจีนที่ทำให้ยุคนี้สิ้นสุดลงนั้น เกิดเมื่อ 221 ปีก่อนคริสตกาล
ชื่อยุคว่า "จั้นกั๋ว" นั้น มีที่มาจากชื่อเอกสารสมัยราชวงศ์ฮั่นฉบับหนึ่ง คือ จั้นกั๋วเช่อ (戰國策)

**ภูมิศาสตร์**
ในยุคนั้น มีรัฐ 7 รัฐซึ่งรบรากันเพื่อชิงความเป็นใหญ่ เรียกกันว่า "จั้นกั๋วชี-สฺยง" (戰國七雄; "เจ็ดผู้ทรงอำนาจยุคจั้นกั๋ว") ประกอบด้วย- รัฐฉิน (秦) อยู่สุดฟากตะวันตก มีศูนย์กลางอยู่ ณ หุบผาแม่น้ำเว่ย์ (渭河) ภูมิภาคกวันจง (關中) ซึ่งเป็นจุดภูมิศาสตร์ที่กันรัฐอื่นเข้ามาย่ำยี แต่ก็มีผลให้รัฐฉินเองขยายอิทธิพลของตัวได้อย่างจำกัดในช่วงแรก- รัฐจิ้นทั้งสาม เป็นรัฐที่สืบทอดมาจากรัฐจิ้น (晉) ในสมัยโบราณ ได้แก่
** รัฐหาน (韓) อยู่ทางใต้ทอดไปตามแม่น้ำหวง (黃河) ควบคุมเส้นทางเข้าถึงรัฐฉิน
** รัฐเว่ย์ (魏) อยู่ใจกลาง ราว ๆ พื้นที่ซึ่งปัจจุบันเป็นภาคตะวันออกของมณฑลเหอหนาน (河南)
** รัฐจ้าว (趙) อยู่เหนือสุด ราว ๆ พื้นที่ซึ่งปัจจุบันเป็นภาคใต้ของมณฑลเหอเป่ย์ (河北) และภาคเหนือของมณฑลชานซี (山西)- รัฐฉี (齊) อยู่ภาคตะวันออก ใจกลางคาบสมุทรชานตง (山東半島)- รัฐฉู่ (楚) อยู่ภาคใต้ ดินแดนหลักอยู่รอบหุบผาแม่น้ำฮั่น (漢江) ภายหลังเลื่อนไปแม่น้ำฉาง (長江)- รัฐเยียน (燕) อยู่ภาคตะวันออกเฉียงเหนือ ใจกลางพื้นที่ซึ่งปัจจุบันคือเป่ย์จิง (北京) ในปลายยุคจั้นกั๋ว รัฐเยียนได้รุกขึ้นภาคตะวันออกเฉียงใต้เพื่อเริ่มยึดครองคาบสมุทรเหลียวตง (遼東半島)

**ดูเพิ่ม**
 ยุคเซ็งโงกุ – ยุคในประวัติศาสตร์ญี่ปุ่นที่ตั้งชื่อตามยุคนี้- ยุคสามก๊ก- สมัยขุนศึก- สามราชอาณาจักรเกาหลี - ยุคในประวัติศาสตร์เกาหลี

**อ้างอิง**

**ข้อมูล**

**อ่านเพิ่ม**
 isbn=0-300-03286-2- isbn=978-1-4490-0604-4- lccn=2016908788

**แหล่งข้อมูลอื่น**
หมวดหมู่:ประวัติศาสตร์จีน
ราชวงศ์โจว
พระมหากษัตริย์กัมพูชา

พระมหากษัตริย์กัมพูชา (ព្រះមហាក្សត្រកម្ពុជា) เป็นประมุขแห่งรัฐของประเทศกัมพูชา มีพระราชอำนาจจำกัดในฐานะผู้นำเชิงสัญลักษณ์ของสันติภาพ เสถียรภาพ และสวัสดิภาพของชาวเขมร
ตั้งแต่ปี 1993 พระมหากษัตริย์กัมพูชาต้องสืบสายโลหิตราชสกุลนโรดม หรือราชสกุลสีสุวัตถิ์ และมีพระชนมายุอย่างน้อย 30 พรรษา ซึ่งกรมปรึกษาราชบัลลังก์เลือกตั้งให้ขึ้นครองราชย์ จึงเป็นหนึ่งในไม่กี่ระบอบกษัตริย์ที่มาจากการเลือกตั้ง

**บทบาท**
รัฐธรรมนูญกัมพูชา ค.ศ. 1993 กำหนดให้บทบาทส่วนใหญ่ของพระมหากษัตริย์เป็นไปในทางพิธีการ โดยมาตรา 7 ระบุไว้ชัดเจนว่า "ให้ทรงปกเกล้า แต่ไม่ทรงปกครอง" (shall reign, but not govern) และมาตรา 8 ว่า ให้ทรงเป็น "สัญลักษณ์แห่งความสามัคคีและความสืบเนื่องของชาติ" (symbol of national unity and continuity) 

รัฐธรรมนูญให้พระมหากษัตริย์ทรงปฏิบัติพระราชกิจบางประการที่เกี่ยวเนื่องกับแผ่นดิน เช่น- มาตรา 119 ให้ทรงแต่งตั้งนายกรัฐมนตรีและคณะรัฐมนตรี- มาตรา 82 ให้ทรงเปิดประชุมรัฐสภา (រដ្ឋសភា รฎฺฐสภา; National Assembly) ซึ่งเป็นสภาล่าง และพฤฒสภา (ព្រឹទ្ធសភា พฺรึทฺธสภา; Senate) ซึ่งเป็นสภาสูง- มาตรา 23 ให้ทรงเป็นจอมทัพกัมพูชา- มาตรา 20 ให้นายกรัฐมนตรีเข้าเฝ้าอย่างน้อยเดือนละหนึ่งครั้ง เพื่อกราบทูลเกี่ยวกับราชการบ้านเมือง- มาตรา 26 และ 28 ให้ทรงลงพระนามาภิไธยในพระราชบัญญัติที่ฝ่ายนิติบัญญัติตราขึ้นและพระราชกฤษฎีกาที่ฝ่ายบริหารเสนอมา- มาตรา 9 ให้มีพระราชอำนาจวินิจฉัยในขั้นสุดท้ายเพื่อให้สถาบันต่าง ๆ ของรัฐดำเนินต่อไปได้- มาตรา 25 ให้ทรงรับตราตั้งทูต- มาตรา 27 ให้มีพระราชอำนาจอภัยโทษและลดโทษ- มาตรา 134 ให้ทรงเป็นประธานกรมปรึกษาสูงสุดในองค์เจ้ากรม (ឧត្តមក្រុមប្រឹក្សានៃអង្គចៅក្រម อุตฺตมกฺรุมบฺรึกฺสาไนองฺคเจากฺรม; Supreme Council of Magistracy) ซึ่งเป็นศาลยุติธรรมชั้นสูงสุดของประเทศ- มาตรา 100 และ 137 ให้ทรงแต่งตั้งสมาชิกสถาบันต่าง ๆ ของรัฐ เช่น สมาชิกพฤฒสภา และสมาชิกกรมปรึกษาธรรมนูญ (ក្រុមប្រឹក្សាធម្មនុញ្ញ กฺรุมบฺรึกฺสาธมฺมนุญฺญ; Constitutional Council)- มาตรา 29 ให้มีพระราชอำนาจพระราชทานเครื่องราชอิสริยาภรณ์
นอกจากนี้ ยังทรงปฏิบัติพระราชกิจอย่างอื่นในฐานะประมุขแห่งรัฐ เช่น เป็นประธานงานที่สำคัญระดับชาติ เป็นประธานพิธีกรรมทางศาสนาและประเพณีที่สำคัญ สนับสนุนกิจกรรมทางมนุษยธรรมและการกุศล ตลอดจนเป็นตัวแทนประเทศเมื่อเสด็จเยือนต่างประเทศ

**กระทรวงพระบรมราชวัง**
กระทรวงพระบรมราชวังมีหน้าที่ดูแลกิจการเกี่ยวกับพระราชสำนักและพระบรมราชวังจตุมุขสิริมงคล, ปัจจุบันได้อยู่ภายใต้การบริหารของสมเด็จกรมวัง กง ซัม ออล รัฐมนตรีประจำสำนักพระราชวัง มีหน้าที่หลักคือช่วยเหลือและถวายคำแนะนำแก่พระมหากษัตริย์ในการปฏิบัติหน้าที่ในฐานะพระมหากษัตริย์

**ดูเพิ่ม**
 รายพระนามพระมหากษัตริย์กัมพูชา

**อ้างอิง**
หมวดหมู่:พระมหากษัตริย์กัมพูชา
ชัง นก-ซู

พระสนมชัง นก-ซู (장녹수; ? - ค.ศ. 1506) เป็นพระสนมของ ย็อนซันกุน เธอมักถูกเปรียบเทียบกับพระสนม ชัง ฮี-บิน ของ พระเจ้าซุกจง และ ชองนานจอง ภรรยาของ ยุน ว็อน-ฮย็อง สตรีอีกสองคนในราชวงศ์โชซ็อน หลังจากการโค่นล้ม ย็อนซันกุน เธอถูกประหารโดยกษัตริย์องค์ใหม่ พระราชอนุชาต่างพระราชมารดาของ ย็อนซันกุน, พระเจ้าชุงจง

**พระราชวงศ์**
พระราชบิดา: ชัง ฮัน-พิล (장한필)
**พระเชษฐภคินี: ชัง บก-ซู (장복수)
***พระเทวัน: คิม ฮโย-ซน (김효손)
*พระสวามี: ย็อนซันกุน (23 พฤศจิกายน 1476 - 20 พฤศจิกายน 1506) (조선 연산군)
**พระธิดา: เจ้าหญิงอี ย็อง-ซู (이영수)
***พระชามาดา: คว็อน ฮัน (권한)

**อ้างอิง**

**แหล่งข้อมูลอื่น**
 cite web|url=http://www.doopedia.co.kr/doopedia/master/master.do?_method=view&MAS_IDX=101013000704245|title=장녹수|publisher=Doosan Encyclopedia 
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบันทึกรักคิมชูซ็อน สุภาพบุรุษมหาขันที
ไอ้ก้านยาว

ไอ้ก้านยาว อาจหมายถึง

**บุคคล**
 ประพัฒน์ ปัญญาชาติรักษ์ นักต่อสู้เพื่อเรียกร้องประชาธิปไตยในเหตุการณ์ 14 ตุลาคม พ.ศ. 2516- ฮิโรกิ อิโอกะ แชมป์โลกมวยสากลชาวญี่ปุ่น

**ภาพยนตร์**
 ไอ้ก้านยาว ภาพยนตร์ฮอลลีวูดซึ่งนำแสดงโดยนักมวยปล้ำ ดเวย์น จอห์นสัน เนื้อเรื่องกล่าวถึงผู้ใช้ท่อนไม้เป็นอาวุธในการปราบเหล่าร้ายจนได้รับชัยชนะ

**ดูเพิ่ม**
 ก้านยาว อรุณเหลือง
หมวดหมู่:ปัญหาเศรษฐกิจ

หมวดหมู่:เศรษฐศาสตร์
หมวดหมู่:ประวัติศาสตร์เศรษฐกิจ
หมวดหมู่:สังคมเศรษฐศาสตร์
เซนติเมตร

เซนติเมตร (centimetre) เป็นหน่วยความยาวที่มีค่าเท่ากับ 1/100 เมตรในระบบหน่วยวัดระหว่างประเทศ (SI) มีที่มาจากคำว่า "เมตร" ซึ่งเป็นหน่วยหน่วยฐานเอสไอ และหน่วยคำอุปสรรคเอสไอ "เซนติ" ซึ่งหมายถึง 1/100 มักใช้ตัวย่อเป็น cm ส่วนในภาษาไทยจะย่อเป็น ซม.- 1 cm = 0.01 m = 10 mm- 1 cm3 = 1 mL
มิลลิเมตร ≪ เซนติเมตร ≪ เดซิเมตร ≪ เมตร

**ภาพรวม**
เซนติเมตรเป็นหน่วยพื้นฐานในระบบเซนติเมตร–กรัม–วินาที
ในสัญกรณ์ของปริมาณทางกายภาพนั้น วิศวกรและนักวิทยาศาสตร์จะนิยมใช้คำอุปสรรคเอสไอที่เป็นทวีคูณของ 103 เช่น นาโน (n), ไมโคร (µ), มิลลิ (m), กิโล (k), เมกะ (M) และ กิกะ (G) ในขณะที่เซนตินั้นมีค่าเป็น 10-2 ถึงอย่างนั้นหน่วยเซนติเมตรก็ได้รับความนิยมในฐานะหน่วยวัดความยาวที่ถูกใช้ทั่วไปในชีวิตประจำวัน
ในระบบหน่วยวัดระหว่างประเทศ หน่วยที่หมายถึง "10-2 (1/100)" จะขึ้นต้นด้วย "เซนติ" ซึ่งอาจหมายถึงหน่วยอื่น ๆ นอกจากเมตร แต่ว่าหน่วยเซนติอื่นๆถูกใช้น้อยมาก สำหรับในไทยแล้วเมื่อพูดว่า "เซน" ปกติมักจะหมายถึงเซนติของเมตร นั่นคือ เซนติเมตร

**อ้างอิง**
หมวดหมู่:หน่วยซีจีเอส
หมวดหมู่:หน่วยความยาว
แจ็ก แบล็ก

โธมัส จอห์น แบล็ก (Thomas John Black) เกิดวันที่ 28 สิงหาคม ค.ศ. 1969 ที่ แซนตามอนิกา​ รัฐแคลิฟอร์เนีย สหรัฐ เป็นนักแสดงชาวอเมริกันเชื้อสายยิว​ ดาราตลก และนักดนตรี เขามีวงดนตรีกึ่งตลกกึ่งเฮฟวี่เมทัล คู่ดูโอกับไคล์ แกส ที่ชื่อ เทเนเชียส ดี. มีผลงานอัลบั้ม 2 อัลบั้ม และยังมีผลงานภาพยนตร์ด้วย เขายังเคยได้รับการเสนอชื่อเข้าชิงรางวัลลูกโลกทองคำด้วย

**ผลงานการแสดง**

**อ้างอิง**
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ชาวอเมริกันเชื้อสายยิว
หมวดหมู่:นักแสดงตลกอเมริกัน
หมวดหมู่:นักเขียนบทโทรทัศน์ชาวอเมริกัน
หมวดหมู่:บุคคลจากแซนตามอนิกา
บริตนีย์ (อัลบั้ม)

บริตนีย์ (Britney) คือ สตูดิโออัลบั้มลำดับที่ 3 ของบริตนีย์ สเปียส์ศิลปินเพลงป๊อปชาวอเมริกัน ออกจำหน่ายเมื่อวันที่ 5 พฤศจิกายน พ.ศ. 2544

**รายชื่อเพลง**
หมวดหมู่:อัลบั้มเพลงของบริตนีย์ สเปียรส์
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2543
หมวดหมู่:อัลบั้มเพลงที่ผลิตโดยแมกซ์ มาร์ติน
แผ่นเสียงอัลบัมสั้น

ไฟล์:Michael Nesmith EP.jpg|250px|thumbnail|right|เอกซ์เทนเดดเพลย์แผ่นเสียงรูปแบบไวนีล
แผ่นเสียงอัลบัมสั้น (extended play) ย่อว่า อีพี (EP) เป็นแผ่นเสียงรูปแบบไวนีลหรือซีดี หรือสื่อดิจิทัลสำหรับดาวน์โหลด ที่มีเพลงมากกว่าซิงเกิล แต่น้อยกว่าลองเพลย์ (แอลพี) หรือสตูดิโออัลบั้ม อีพีมักจะมีความยาวรวมของเพลงอยู่ราว 10-28 นาที ขณะที่ซิงเกิลมีความยาว 10 นาที และอัลบั้มทั่วไปมีความยาวเพลงรวม 30-80 นาที และมินิแอลพี อยู่ราว 20-30 นาที ในสหราชอาณาจักร Official Chart Company ได้แบ่งแยกระหว่างอีพีกับอัลบั้ม ที่ความยาว 25 นาที หรือ 4 แทร็ก (รวมถึงเวอร์ชันต่าง ๆ ของเพลง)

**ประวัติ**
อีพีได้ออกมา หลายขนาดในหลายทศวรรษ ในทศวรรษ 1950 และ 1960 อีพีเป็นที่รู้จักในรูปแบบของเพลงรวมหรืออัลบั้มตัวอย่าง และเล่นที่ 45 และต่อมาที่ 33⅓ rpm บันทึกเสียงบนแผ่น 7 นิ้ว (18 ซม.) มี 2 เพลงในแต่ละด้าน
อย่างไรก็ตาม อัลบั้มเพลงคลาสสิกหลายอัลบั้มได้เริ่มออกมาในยุคแห่งแอลพี ก็ออกมาในรูปแบบของอัลบั้มอีพี เช่นผลงานของ Arturo Toscanini ที่บันทึกเสียงทางวิทยุระหว่างปี 1944 และ 1954 ผลงานโอเปร่าชุดนี้ออกอากาศทางวิทยุเอ็นบีซี และมีออกวางขายในรูปแบบทั้ง 45 RPM และ 33⅓ RPM ต่อมาในยุค 1990 ออกมาในรูปแบบแผ่นดิสก์
ในระหว่างทศวรรษ 1950 ค่ายอาร์ซีเอวิกเตอร์ ออกอัลบั้มอีพีหลายอัลบั้ม สำหรับภาพยนตร์ของวอลต์ดิสนีย์ ที่มีทั้งเรื่องราวในภาพยนตร์และเพลง ในแต่อัลบั้มมี 2 แผ่น และมีสมุดภาพ บรรจุชื่อเพลงต่าง ๆ มีเพลงอย่าง  Snow White and the Seven Dwarfs, Pinocchio และในเวอร์ชันปี 1954 ออกมาในชื่อ 20,000 Leagues Under the Sea
ในปี 1967 เดอะบีทเทิลส์ ออกอัลบั้มอีพีคู่ ซึ่งมีเพลงในภาพยนตร์โทรทัศน์เรื่อง Magical Mystery Tour สตีวี วันเดอร์ ออกอีพี ที่มีเพลง 4 เพลงพิเศษ ในปี 1976 ในอีพีคู่ที่ชื่อ Songs in the Key of Life ในยุคทศวรรษ 1980 และ 1980 อีพีออกมาในรูปแบบขนาด 7 นิ้ว (18 ซม.) ,10 นิ้ว หรือ 12 นิ้ว (30 ซม.) ความเร็วทั้ง 33⅓ หรือ 45 rpm
ในปี 1994 อลิซอินเชนส์ ถือเป็นวงแรกที่มี อีพี ขึ้นอันดับ 1 บนชาร์ตอัลบั้ม บิลบอร์ด มีอีพีที่ชื่อ Jar of Flies วางขายเมื่อ 25 มกราคม ค.ศ. 1994 และต่อมา ลิงคินพาร์ก และ เจย์-ซี มีอีพีผลงานร่วมกัน ในชื่อชุด คอลลิชันคอร์ส ก็ขึ้นอันดับ 1 ถัดมาจากอลิซอินเชนส์ โดยในปี 2011 วงบอยแบนด์อังกฤษเทกแดท มีอีพีในชื่อ Progressed สามารถขึ้นไปถึงอันดับ 1 ในชาร์ตของอังกฤษ

**อ้างอิง**
หมวดหมู่:ชนิดอัลบั้มเพลง
หมวดหมู่:อีพี
พระเจ้ามู

พระเจ้ามู (무왕; 600 - 641, ? - 641) เป็น กษัตริย์องค์ที่ 30 แห่ง แพ็กเจ หนึ่งใน สามราชอาณาจักรเกาหลี พระองค์เป็นพระราชโอรสองค์ที่ 4 ของ พระเจ้าวีด็อก

**พระราชประวัติ**
ในช่วงรัชสมัยของพระองค์ สามราชอาณาจักรเกาหลี (โคกูรยอ แพ็กเจ และ ชิลลา) ทำสงครามกันเอง พันธมิตรเปลี่ยนและจีนเพื่อนบ้านก็ประสบกับการเปลี่ยนแปลงราชวงศ์

**การปกครอง**
ในสมัยพระเจ้ามูอาณาจักรแพ็กเจถูกโจมตีโดยอาณาจักรชิลลาหลายครั้งแต่ก็สามารถต้านไว้ได้ทุกครั้ง และอาณาจักรแพกเจก็ได้รับการช่วยเหลือจากราชวงศ์สุยของประเทศจีนโดยในสมัยนี้ได้เกิดสงคราม สุย-โกคูรยอ แต่ภายหลังราชวงศ์สุยถูกโค่นอำนาจโดยหลี่หยวนที่ตั้งตนเป็นจักรพรรดิถังเกาจู่ ผู้ก่อตั้งราชวงศ์ถังในปี ค.ศ. 618
ในปี ค.ศ. 627 พระองค์ทรงนำทัพแพกเจบุกซิลลาเพื่อกอบกู้แผ่นดินแพกเจคืนจากซิลลา แต่ภายหลังถูกแทรกแซงโดยเมืองถังพระองค์จึงยุติการนำทัพบุกชิลลา ในปีเดียวกันนั้นพระองค์ได้ส่งพระสงฆ์ชื่อว่า ควอลลอก ไปยังญี่ปุ่นเพื่อเผยแพร่ศาสนาพุทธ ดาราศาสตร์ ประวัติศาสตร์และภูมิศาสตร์ของแพกเจ
พระองค์ทรงสร้างวัด มิรอกซา  ในปี ค.ศ. 602 และพระองค์ทรงสร้างและต่อเติมพระราชวังหลวงในกรุงซาบีของแพกเจให้ยิ่งใหญ่ขึ้นใน ค.ศ. 630 และได้สร้างพระราชวังขึ้นในทะเลสาบซึ่งปัจจุบันเป็นที่รู้จักอย่างมาก การปกครองในสมัยพระองค์เน้นไปในการก่อสร้าง ส่วนการทหารนั้นเริ่มเสื่อมอำนาจลงซึ่งเป็นส่วนทำให้อาณาจักรแพกเจเริ่มเสื่อมอำนาจและล่มสลายหลังจากพระองค์สิ้นพระชนม์ 20 ปีให้หลัง
พระองค์ทรงให้ย้ายเมืองหลวงจากกรุงซาบีที่อยู่ในมณฑลพูยอ ไปยังเมืองอิกซาน และพระองค์ได้ทรงอภิเษกสมรสกับองค์หญิงซอนฮวาพระราชธิดาในพระเจ้าจินพยองกับพระมเหสีมายาแห่งอาณาจักรซิลลา และเป็นพระกนิษฐาขององค์หญิงชอนมยองฝาแฝดกับราชินีซอนต๊อกแห่งอาณาจักรชิลลา และแต่งตั้งองค์หญิงซอนฮวาเป็นพระมเหสีแห่งอาณาจักรแพกเจ ใน ค.ศ. 632 พระมเหสีซอนฮวาประสูติพระราชโอรสซึ่งก็คือองค์ชายอึยจา และใน ค.ศ. 640 พระนางก็ได้ประชวรหนักและสวรรคต ซึ่งทำให้พระเจ้ามูเสียพระทัยเป็นอย่างมาก และในปีถัดมาพระองค์ก็สวรรคต และองค์ชายอึยจาได้ขึ้นครองสิริราชสมบัติเป็นพระเจ้าอึยจาแห่งอาณาจักรแพ็กเจ

**ซอดองโย**
ในบันทึกซัมกุ ยูซา ได้กล่าวถึงการแต่งงานของพระเจ้ามูกับเจ้าหญิงแห่งชิลลา ในบันทึกกล่าวว่า ซอดอง (พระนามก่อนขึ้นครองราชของพระเจ้ามู) ทรงหลงรักเจ้าหญิงซอนฮวา ได้ทรงแต่งเพลงนั้นก็คือเพลง ซอดองโย ซึ่งมีเนื้อหาเกี่ยวกับการที่พระองค์ทรงหลงรักองค์หญิงแห่งชิลลา และภายหลังพระเจ้าจินพย็องพระราชบิดาของเจ้าหญิงซอนฮวากษัตริย์แห่งชิลลา ก็ได้ทรงอนุญาตให้เจ้าหญิงซอนฮวาอภิเสกกับพระเจ้ามู
ตำนานเรื่องนี้ได้มีการนำไปทำเป็นละครโทรทัศน์ในประเทศเกาหลีใต้ ที่บอกเล่าเกี่ยวกับเจ้าชายแห่งแพ็กเจที่ต้องออกจากวังตั้งแต่ทรงพระเยาว์กับพระมารดาซึ่งเป็นนางรำของราชสำนัก และได้พบกับเจ้าหญิงซอนฮวาจนเกิดเป็นความรักระหว่างกัน แม้ต่างคนอยู่ในเมืองที่เป็นศัตรูกัน นั้นก็คือสายใยรักสองแผ่นดิน   

**พระราชวงศ์**
 พระราชบิดา
พระเจ้าวีด็อก (威德王 위덕왕)- พระราชมารดา
พระนางกาโม จากตระกูล ยอน- พระมเหสี
พระนางซอนฮวา (善花公主 선화공주) เจ้าหญิงแห่งซิลลาพระราชธิดาของพระเจ้าจินพย็องกับพระนางมายา - พระราชโอรส 
เจ้าชายอึยจา (義慈王 의자왕) ภายหลังขึ้นครองราชย์เป็นพระเจ้าอึยจาแห่งอาณาจักรแพกเจ

**อ้างอิง**
หมวดหมู่:ราชวงศ์แพ็กเจ
เนื้อหมู

เนื้อหมู
เนื้อหมู เป็นเนื้อที่มาจากหมู สามารถนำมาทำอาหาร อย่างเช่น รมควัน นำมาทำอย่าง แฮม เบคอน Prosciutto เนื้อหมูถือเป็นเนื้อที่นิยมบริโภคมากที่สุด นอกจากนี้ยังนำมาทำอาหารอย่างเช่น ไส้กรอก เนื้อหมูเป็นสิ่งต้องห้ามในศาสนาอิสลาม และยิว

**อ้างอิง**
หมู
หมวดหมู่:เนื้อหมู
ดรีมมินออฟยู

"ดรีมมินออฟยู" (Dreamin' of You) คือซิงเกิลสุดท้ายของเซลีน ดิออน จากอัลบั้ม ฟอลลิงอินทูยู โดยเผยแพร่ในรูปแบบซิงเกิลประชาสัมพันธ์เมื่อวันที่ 14 กรกฎาคม พ.ศ. 2540 เฉพาะในประเทศเม็กซิโก
เพลงนี้เป็นผลงานการประพันธ์ของ Aldo Nova และ Peter Barberau และอำนวยการผลิตโดย Nova
ไม่มีมิวสิกวิดีโอสำหรับเพลงนี้

**รูปแบบและรายชื่อเพลง**
ซิงเกิลซีดี 1 เพลง (เม็กซิโก)
# "ดรีมมินออฟยู" – 5:07

**อ้างอิง**
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2540
คณะผู้แทนทางทูตของประเทศเติร์กเมนิสถาน

ประเทศที่มีคณะผู้แทนทางการทูตเติร์กเมนิสถาน
รายชื่อสถานเอกอัครราชทูตและสถานกงสุลใหญ่ของประเทศเติร์กเมนิสถานในประเทศต่าง ๆ (ไม่รวมสถานกงสุลใหญ่กิตติมศักดิ์)

**ยุโรป**
 Armenia
** เยเรวาน (สถานเอกอัครราชทูต)- Austria
** เวียนนา (สถานเอกอัครราชทูต)- Azerbaijan
** บากู (สถานเอกอัครราชทูต)- Belarus
** มินสค์ (สถานเอกอัครราชทูต)- Belgium
** บรัสเซลส์ (สถานเอกอัครราชทูต)- France
** ปารีส (สถานเอกอัครราชทูต)- Germany
** เบอร์ลิน (สถานเอกอัครราชทูต)- Italy
** โรม (สถานเอกอัครราชทูต)- Moldova
** คีชีเนา (สถานเอกอัครราชทูต)- Russia
** มอสโก (สถานเอกอัครราชทูต)- Ukraine
** เคียฟ (สถานเอกอัครราชทูต)- United Kingdom
** ลอนดอน (สถานเอกอัครราชทูต)

**อเมริกาเหนือ**
 United States
** วอชิงตัน ดี.ซี. (สถานเอกอัครราชทูต)

**ตะวันออกกลาง**
 Iran
** เตหะราน (สถานเอกอัครราชทูต)
** มัชฮัด (สถานกงสุลใหญ่)- Syria
** ดามัสกัส (สถานเอกอัครราชทูต)- Turkey
** อังการา (สถานเอกอัครราชทูต)
** อิสตันบูล (สถานกงสุลใหญ่)

**เอเชีย**
 Afghanistan
** คาบูล (สถานเอกอัครราชทูต)- People's Republic of China
** ปักกิ่ง (สถานเอกอัครราชทูต)- India
** นิวเดลี (สถานเอกอัครราชทูต)- Kazakhstan
** อัสตานา (สถานเอกอัครราชทูต)
** อัลมาเตอ (สถานกงสุล)- Pakistan
** อิสลามาบาด (สถานเอกอัครราชทูต)- Tajikistan
** ดูชานเบ (สถานเอกอัครราชทูต)- Uzbekistan
** ทาชเคนต์ (สถานเอกอัครราชทูต)

**องค์กรพหุภาคี**- บรัสเซลส์ (คณะผู้แทนประจำสหภาพยุโรป)
** เจนีวา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)
** มินสค์ (คณะผู้แทนถาวรประจำเครือรัฐเอกราช)
** นครนิวยอร์ก (คณะผู้แทนถาวรประจำสหประชาชาติ)
** ปารีส (คณะผู้แทนประจำองค์การยูเนสโก)
** เวียนนา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)

**อ้างอิง**

**แหล่งข้อมูลอื่น**
  กระทรวงการต่างประเทศเติร์กเมนิสถาน date=2011-12-11 
หมวดหมู่:ประเทศเติร์กเมนิสถาน
คณะผู้แทนทางทูตของประเทศทาจิกิสถาน

ประเทศที่มีคณะผู้แทนทางการทูตทาจิกิสถาน
รายชื่อสถานเอกอัครราชทูตและสถานกงสุลใหญ่ของประเทศทาจิกิสถานในประเทศต่าง ๆ (ไม่รวมสถานกงสุลใหญ่กิตติมศักดิ์)

**ยุโรป**
 Austria
** เวียนนา (สถานเอกอัครราชทูต)- Belarus
** มินสค์ (สถานเอกอัครราชทูต)- Belgium
** บรัสเซลส์ (สถานเอกอัครราชทูต)- Germany
** เบอร์ลิน (สถานเอกอัครราชทูต)- Russia
** มอสโก (สถานเอกอัครราชทูต)- Switzerland
** วินเทอร์ทัวร์ (สถานกงสุลใหญ่)- United Kingdom
** ลอนดอน (สถานเอกอัครราชทูต)

**อเมริกาเหนือ**
 United States
** วอชิงตัน ดี.ซี. (สถานเอกอัครราชทูต)

**ตะวันออกกลาง**
 Iran
** เตหะราน (สถานเอกอัครราชทูต)- Turkey
** อังการา (สถานเอกอัครราชทูต)- United Arab Emirates
** ดูไบ (สถานกงสุล)

**เอเชีย**
 Afghanistan
** คาบูล (สถานเอกอัครราชทูต)
** มาซารีชะริฟ (สถานกงสุลใหญ่)- Azerbaijan
** บากู (สถานเอกอัครราชทูต)- People's Republic of China
** ปักกิ่ง (สถานเอกอัครราชทูต)- India
** นิวเดลี (สถานเอกอัครราชทูต)- Japan
** โตเกียว (สถานเอกอัครราชทูต)- Kazakhstan
** อัสตานา (สถานเอกอัครราชทูต)
** อัลมาเตอ (สถานกงสุล)- Kyrgyzstan
** บิชเคก (สถานเอกอัครราชทูต)- Pakistan
** อิสลามาบาด (สถานเอกอัครราชทูต)- Turkmenistan
** อาชกาบัต (สถานเอกอัครราชทูต)- Uzbekistan
** ทาชเคนต์ (สถานเอกอัครราชทูต)

**องค์กรพหุภาคี**- นครนิวยอร์ก (คณะผู้แทนถาวรประจำสหประชาชาติ)

**อ้างอิง**

**แหล่งข้อมูลอื่น**
  กระทรวงการต่างประเทศทาจิกิสถาน
หมวดหมู่:ประเทศทาจิกิสถาน
เมกยูแฮปปี

"เมกยูแฮปปี" (Make You Happy) คือซิงเกิลเพื่อการประชาสัมพันธ์ของเซลีน ดิออน จากอัลบั้ม ฟอลลิงอินทูยู ออกจำหน่ายเมื่อวันที่ 7 กรกฎาคม พ.ศ. 2540 ในประเทศบราซิลเท่านั้น
เพลงนี้เป็นผลงานการประพันธ์ของแอนดี มาร์เวล และอำนวยการสร้างโดยริก เวก โดยไม่มีมิวสิกวิดีโอสนับสนุนเพลงนี้

**รูปแบบและรายชื่อเพลง**
ซิงเกิลแม็กซี 4 เพลง (บราซิล)
# เมกยูแฮปปี 4:31
# บิวตีแอนด์เดอะบีสต์ – 4:04
# เดอะพาวเวอร์ออฟเลิฟ – 5:43
# ธิงค์ทไวซ์ – 4:47
# เว็นไอฟอลอินเลิฟ – 4:20

**อ้างอิง**
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2540